Make Your Car Smokefree - Fijian version
Vakatabuya na vakatavako e na nomu motoka
Me tekivu mai na i ka 28 ni Noveba, 2021, e sa na vakatabui vakalawa me caka na vakatavako e na loma ni motoka se lori, kevaka era tiko kina na gone era se bera ni yabaki 18.
E na vakacacana na nodratou bula na luvemu na vakatavako e na motoka, baleta:
- Ni ratou ceguva kina na kuvu ni tavako ka rawa ni vakavuna e so na mate me vaka na mate ni saresare, vuce ni loma ni daliga, kei na ceno.
- Ni ko ira na gone era veimaliwai kei ira na nodra i tokani, lewe ni vuvale, se wekadra era dau vakatavako, era rawa ni via kana tavako tale ga.
Na kuvu ni tavako e na nomu motoka
E veiwaki tu e na kuvu ni tavako na kubou mai na kama ni mua ni i tibi tavako kei na kuvu e uvuca tani ko koya e vakatavako. E tiko kina e sivia e 200 na ka e gaga, ka so vei ira oqori e rawa ni vakavuna na kenisa (cancer).
- E na sega ni cagina tani taucoko na veika gaga ke dola na i iloilo ni katuba leka.
- E na dede toka na kena tiko ga na veika gaga e na motoka, dina ni sa seyavu na kuvu kei na i boi ni tavako.
- Era sega ni levea rawa na gone na kuvu ni tavako e na motoka.
Veika rawarawa e rawa ni caka me kua kina na vakatavako e na nomu motoka
- Virikotora na lewa – me tabu ni dua e vakatavako e na nomu motoka e na veigauna taucoko.
- Vakasavasavataka na i vuruvuru ni tavako ni nomu motoka.
- Kauta laivi na i vakawaqa ni tavako ni motoka.
- Vakatakila vei ira na tani – biuta na i vakatakilakila ni tabu na vakatavako (Smokefree) e na i iloilo ni katuba leka ni nomu motoka.
- Kerei ratou na lewe ni nomu vuvale kei ira na wekamu me ra tokoni iko; me ra kua ni vakatavako e na nomu motoka.
Mo i vakaraitaki vinaka vei ira na gone e na nomu kua ni vakatavako e matadra e na dua na gauna. E na rawa ni tarova na nodra via kana tavako.
eng_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn